 Generate an article for the following headline: Bí ọpọ ọdọ àti obìnrin ṣe forúkọ sílẹ fún PVC kò wúlò tí ... : Onimọ nipa ọrọ oṣelu ni Naijiria, Ọjọgbọn Adewale Yagboyaju, to jẹ olukọ imọ osẹlu ni Fasiti Ibadan, sọ pe nkan to jẹ iwuri ni esi akọsilẹ awọn oludibo to  fi orukọ silẹ jẹ. O ni eyi tumọ si pe eto ijọba awaarawa ti n di ilana iṣejọba ti ọpọ eeyan fi ara mọ ni Naijiria Bakan naa lo tun tumọ si pe ilana idibo Naijiria jẹ eyi to n fun gbogbo eeyan ni anfaani lati sẹ ojuṣe wọn Ọjọ Aje, ọjọ kinni, oṣu Kẹjọ, ni INEC kede pe o le ni miliọnu mẹjọ ọdọ 8,784,677 to fi orukọ silẹ lati gba kaadi idibo wọn ṣaaju idibo ọdun 2023. Ti apapọ awọn obinrin to ṣe bẹẹ si jẹ miliọnu mẹfa le diẹ 6,224,866. Inec sọ pe iru eyi ko waye ri, nitori pe ṣaaju asiko yii, awọn ọkunrin lo ma n pọ ju. Ajọ naa fi ikede yi sita loju opo Twitter rẹ, lẹyin to ti kọkọ kede pe opin ti de ba iforukọsilẹ fun gbigba kaadi idibo, ti pari ni ọjọ kọkanlelọgbọn, oṣu Keje. Ọjọgbọn Yagboyaja sọ pe nkan to foju han ni pe awọn obinrin ati awọn ọdọ, ju idaji gbogbo eeyan to wa ni Naijiria lọ. Eyi to fihan tumọ si pe awọn ọdọ ati obinrin n finnu-findọ fẹ kopa ninu eto osẹlu Ati pe o jẹ apẹẹrẹ pe awọn obinrin, to jẹ alamojuto ile, ati awọn ọdọ to jẹ ireti ọjọ iwaju, jẹ ko ṣee ma ni ninu eto iṣejọba. O ni o tumọ si pe awọn obinrin to jẹ alamojuto ẹbi,  ni imọlara ijọba kọọkan to ti n jẹ ni Naijiria lati ọdun 1999 to ti pada si ijọba awaarawa. Eyi to mu ki wọn o fẹ kopa ninu eto ti yoo gbe ijọba miran wọle ni ijọba apapọ, ipinlẹ ati ibilẹ. Ṣugbọn, o ni bi ẹgbẹlẹgbẹ miliọnu eeyan ṣe fi orukọ silẹ ko tumọ si pe yoo wulo lasiko idibo. Idi ni pe ọpọ igba, ninu awọn idibo to ti kọja, ni eeyan perete ti ma n jade dibo, bo tilẹ jẹ ọpọlọpọ miliọnu ni awọn to gba kaadi idibo. Amọ ti awọn ti yoo jade dibo, ba wa ni ibamu pẹlu iye awọn to gba kaadi,  a jẹ pe eto oṣelu ti di nkan ti ọpọ eeyan ni oye nipa rẹ ni Naijiria. Bakan naa lo ni ti gbogbo wọn o ba tiẹ kopa ninu eto idibo, o ni eyi tun le tumọ si pe ilọsiwaju n waye lagbo osẹlu Naijiria, ju ti atẹyinwa lọ O wa gba gbogbo awọn to gba kaadi oludibo, lati lo o fun nkan to wa fun, eyi tii sẹ idibo. Bí àjọ elétò ìdìbò INEC ṣe ti parí ètò ìforúkọsílẹ, iyé àwọn tó forúkọ sílẹ fún káàdì ìdìbò ní àlékún ti bá báyìí. Àjọ tó ń rí sí ètè ìdìbò Nàìjíríà, INEC nínú àtẹjáde kan tí wọn fi léde lẹyìn tí ètò ìforúkọsílẹ fún káàdì ìdìbò náà wá sópin lọjọ Àìkú ọjọ Kọkànlélọgbọn, oṣù Keje, ọdún 2022 ní ó lé ní àwọn mílíọnù méjìlá ló tún ti forúkọ sílẹ. Èyí ni yóò sọ àwọn ènìyàn tó ní àǹfàní láti dìbò ní Nàìjíríà di mílíọnù mẹrìndínlọgọrùn-ún kúrò ní mílíọnù mẹrìnlélọgọrin tó wà tẹlẹ. Gẹgẹ bí àtẹjáde INEC náà èyí tó wà lórí Twitter ṣe ṣọ, ẹkùn ìwọ oòrùn àríwá Nàìjíríà tó kó àwọn ìpínlẹ bíi Sokoto, Zamfara, Kano, Kaduna, Katsina, Kebbi àti Jigawa sínú ló ni àkọsílẹ àwọn ènìyàn tó forúkọ sílẹ jùlọ. Ní ọdún 2019, àpapọ àwọn tó forúkọ sílẹ ní ẹkùn yìí jẹ ogún mílíọnù lé díẹ ṣùgbọn ní báyìí ó ti lé ní mílíọnù méjìlélógún le ẹgbẹrún lọnà ẹgbẹta pẹlú bí àwọn mílíọnù méjì àbọ ṣe ṣẹṣẹ forúkọ sílẹ. Ẹkùn tó tẹlé ni ìwọ oòrùn gúúsù Nàìjíríà níbi tí àpapọ àwọn ènìyàn tó ṣẹṣẹ forúkọ sílẹ fún káàdì ìdìbò ní àwọn ìpínlẹ bíi Eko, Oyo, Ogun, Ondo, Ekiti ati Osun ṣe lé díẹ ní mílíọnù méjì. Mílíọnù mẹrìndínlógún àwọn ènìyàn ló forúkọ sílẹ ní ẹkùn yìí lọdún 2019 àmọ ó ti di mílíọnù méjìdínlógún lé díẹ nínú àtẹ INEC tuntun. Ààrin gbùngbùn gúúsù ló wà ní ipò Kẹta tí àwọn tó lẹtọọ láti dìbò ní ọdún 2023 ti di mílíọnù mẹẹdógún lé díẹ báyìí dípò mílíọnù mẹtàlá dín ẹgbẹrún lọnà igba tó jẹ lọdún 2019. Bákan náà ni ààrin gbùngbùn àríwá tó wà ní ipò kẹrin ti ní àwọn ènìyàn mílíọnù mẹrìnlá tó ní àǹfàní láti dìbò  lọdún 2023. Ìlà oòrùn àríwá ló wà nípò karùn-ún pẹlú bí àwọn ènìyàn tó forúkọ sílẹ ṣe jẹ mílíọnù kan àbọ, tí àpapọ àwọn tó lè dìbò ní Yobe, Taraba, Adamawa, Bauchi àti Gombe jẹ mílíọnú mẹtàlá dín ẹgbẹrún lọnà igba. Ẹkùn ìlà oòrùn gúúsù ló wà nípò kẹfà níbi tí àpapọ àwọn ènìyàn tó lẹtọọ láti dìbò ní Ebonyi, Abia, Enugu, Anambra àti Imo jẹ mílíọnù mọkànlá àbọ dín díẹ. Ìpínlẹ Eko ló wà ní ipò àkọkọ fún àwọn ènìyàn tó forúkọ sílẹ jùlọ pẹlú mílíọnù méje ènìyàn tó le dìbò níbẹ lọdún 2023 tí ìpínlẹ Kano sì tẹlé pẹlú àkọsílẹ mílíọnù mẹfà ènìyàn tó le dìbò. Kaduna ló wà ní ipò kẹta mílíọnù mẹrin lé ọwọ mẹrin, kó tó kan ìpínlẹ Rivers àti Katsina nípò kérin àti karùn-ún pẹlú àkọsílẹ mílíọnù mẹta lé ọwọ mẹfà àti márùn-ún. Àwọn ọdọ kó ìdá 71 nínú àwọn tó ṣẹṣẹ fi orúkọ sílẹ Gẹgẹ bí àtljáde INEC ṣe fìdí ẹ múlẹ, nínú àwọn ènìyàn mílíọnù méjìlá lé ọwọ méjì tó ṣẹṣẹ fi orúkọ sílẹ mílíọnù mẹjọ lé ọwọ méje ló jẹ ọdọ tí ọjọ orí wọn wà láàárín ọdún méjìdínlógún sí mẹrìnlélọgbọn. Bákan náà ni àwọn tí ọjọ orí wọn wà láàárín ọdún márùndínlógójì sí mọkàndínláàdọta tó forúkọ sílẹ jẹ mílíọnù méjì lé ọwọ mẹrin. Àwọn yòókù ni ló jẹ láti àádọta ọdún lọ sókè. Bẹẹ náà ni àtẹjáde náà ṣàlàyé pé àwọn obìnrin ló pọ ju ọkùnrin lọ nínú àwọn tó forúkọ sílẹ náà. 